OBAVJEŠTENJE O REALIZACIJI AKREDITOVANOG PROGRAMA OBUKE

” INTERVENCIJE U KRIZI”

Poštovani/e,

Obavještavamo vas da Nevladino udruženje Impuls **18. i 19. januara 2023. godine** organizuje obuku, po akreditovanom programu “Intervencije u krizi”.

Obuka se organizuje u okviru projekta „Savetodavno terapijski rad sa djecom koja su žrtve nasilja u porodici“, koji finansijski podržava Ministrastvo rada i socijalnog staranja.

**Obuka će se održati u prostorijama Nevladinog udruženja Impuls, u Podgorici, Malo brdo N3-4 VII (iza galerije “MOST”, zgrada sa rimskim brojevima, VII ulaz, prizemlje lijevo, stan 68 A), u skladu sa agendom koja je u prilogu.**

Obuka je namijenjena stručnim radnicima zaposlenim u centrima za socijalni rad, ustanovama socijalne i dječje zaštite i zaposlenima kod pružaoca usluga.

Opšti cilj programa obuke je obezbjeđivanje kvaliteta u pružanju podrške u kriznim situacijama, kroz usvajanje znanja o različitim vrstama kriznih situacija, upoznavanje sa načelima i procesom kriznih intervencija i njihovim ciljevima, kao i usvajanje znanja i vještina potrebnih za sprovođenje svih faza krizne intervencije.

Realizator obuke je dr. Bojana Miletić, doktor psiholoških nauka, sistemski porodični psihoterapeut, edukator integrativne psihodinamske psihoterapije.

Program obuke je akreditovan rješenjem Zavoda za socijalnu i dječju zaštitu broj 03-12/1 od 21.07.2020.godine. **Svi učesnici će dobiti sertifikat o uspješno završenom programu obuke.**

Za sve dodatne informacije možete se obratiti Violeti Mrkić, na telefon 067-419-305.

Prilog: Agenda

**A G E N D A**

„Intervencije u krizi“

-osnovni program obuke-

|  |  |
| --- | --- |
| Prvi dan obuke | |
| 9:00- 09:10 | Pozdravna riječ |
| 9:10- 09:45 | Predstavljanje učesnika i njihovih očekivanja  Predstavljanje programa obuke |
| 9:45- 10:30 | Intervencije u krizi i kriza kao psihološko stanje |
| 10:30- 10:45 | Pauza za kafu |
| 10:45- 11:15 | *VJEŽBA: potrebe osoba koje prolaze kroz kriznu situaciju.* |
| 11:15- 11:35 | Principi pružanja podrške osobama u krizi |
| 11:35-11:50 | Ciljevi intervencije u krizi |
| 11:50- 12:15 | *VJEŽBA: primjer iz prakse- pitanja i odgovori* |
| 12:15- 12:45 | Pauza za ručak |
| 12:45- 13:15 | Procjena, metode i mjere predostrožnosti |
| 13:15- 13:30 | Cjelokupna procedura intervencije u krizi |
| 13:30- 13:50 | Procjena stanja |
| 13:50- 14:15 | Planiranje krizne intervencije |
| 14:15- 14:30 | Organizaciono-tehnički poslovi |
| 14:30- 15:00 | *VJEŽBA: sačinjavanje plana krizne intervencije.* |

|  |  |
| --- | --- |
| Drugi dan obuke | |
| 9:00- 10:00 | Sprovođenje grupnih i individualnih intervjua |
| 10:00- 10:30 | Vođenje dokumentacije |
| 10:30- 10:45 | Pauza za kafu |
| 10:45- 11:00 | Procjena efektivnosti intervencije u krizi |
| 11:00- 11:30 | Priprema učesnika za sprovođenje vježbe |
| 11:30- 12:15 | *VJEŽBA: role play- sprovođenje intervencije u krizi- I dio* |
| 12:15- 12:45 | Pauza za ručak |
| 12:45- 14:30 | *VJEŽBA: role play- sprovođenje intervencije u krizi- II dio* |
| 14:30- 15:00 | Završna razmatranja i evaluacija obuke |